tomron87/hebrew-wikipedia-sentences-corpus huggingface dataset:
לגו מיינדסטורמס (Mindstorms - סיעור מוחות) - פלטפורמה לפיתוח רובוטים מלגו הניתנים לתכנות: כל גרסה של מערכת זו כוללת "לבנה אינטליגנטית" (intelligent brick), מחשב השולט במערך חיישנים ומנועים הניתנים לשילוב עם אבני לגו או חלקי טכניק.
לערכה פותחה שפת תכנות NQC.
פלטפורמת מיינדסטורמס יצאה לשווקים בחמישה דורות: מערכת ההמצאה הרובוטית (Robotics Invention System), NXT, NXT 2.0, EV3 ורובוט אינוונטור (Robot Inventor).
עם הפצתה של כל מערכת השתדרגו יכולות המנועים והחיישנים.
המערכת החדשה ביותר, רובוט אינוונטור, יצאה לשווקים בשנת 2020. ערכות מיינדסטורמס משמשות בתחרויות רובוטיקה מסוימות כגון FIRST Lego League ו"אולימפיאדת הרובוטים העולמית", וכן כעזר להדרכה בבתי ספר טכניים או לתחרויות רובוטיות אותן מקדמת חברת לגו.
Spybotics - תת-סדרה של מיינדסטורמס על בסיס רובוטי ריגול בשם Spybots, שאפשרה תכנות לביצוע משימות ותחרויות.
WeDo - חלקים הניתנים לתכנות על ידי מחשב.
מהווה שלב מוקדם לסדרת מיינדסטורמס.
ביוניקל - מתמקדת באי של רובוטים שבו מתרחשות עלילות כגון הצלת תושבי האי על ידי גיבורים המכונים "טואה".
לגו הוציאה גם שלושה סרטי ביוניקל, בשיתוף עם חברת מירמקס וסרט נוסף בשיתוף עם חברת יוניברסל.
את סדרת הביוניקל החליפה סדרת "מפעל הגיבורים".
הדורות הראשונים של "ביוניקל" שיצאו בין 2001 ל־2003 שווקו למעשה תחת המותג "לגו טכניק".
לאחר מכן הפכו למותג עצמאי.
סדרת מפעל הגיבורים - רובוטים כמו הביוניקל רק עם חיבורים שונים (בסדרות השנייה עד הרביעית).
מפעל הגיבורים מבוסס על הסדרה "רובוטריקים" ומתמקד במפעל של רובוטים אנושיים עם יכולות גבוהות, כלי נשק מיוחדים ועיצוב משוכלל שנלחמים נגד נבלים - Witch Doctor, Fire Lord, Von Nebula ו-Black Phantom.
למפעל הגיבורים גם יצאה סדרת טלוויזיה בערוץ ניקלודיאון, שנמנים בה 13 פרקים.
בנוסף לכך, ישנה יכולת לחבר בין מודלים (קומביינר).
בערוץ ניקלודיאון משודרות עוד שתי סדרות טלוויזיה, נינג'גו וצ'ימה.
חלק מערכות הלגו הייעודי המיועדות להרכבה של דגמים שונים, הן קשות מאוד להרכבה.
למעשה הרכבתם דומה להרכבת פזל ולא למשחק דמיוני שוטף ויומיומי הכולל הרכבות ופירוקים תדירים.
ערכת לגו ייעודי לתצוגה מכילה הסברים מפורטים על אופן ההרכבה, המלווים בשרטוטים.
חלק מהערכות הן של סדרה מיוחדת לתצוגה שמבוססת על בניינים אמתיים ושמה ארכיטקטורה.
המקרה הקיצוני של לגו מסוג זה הוא דגמי ענק מלגו (שגם הם רוב הפעמים מבוססים על מבנים אמיתיים) המצויים בעיקר בחנויות לגו, ולמעשה משמשים כפרסומת לחנות וכאטרקציה לתיירים.
דגמי ענק מלגו לרוב אינם ניתנים לפירוק, משום שחלקי הלגו שבהם מודבקים זה לזה.
סוגי לגו לפי גדלים (רשימה חלקית)
לגו סיסטם (SYSTEM) - הגודל הרגיל.
מכיל חלקים קטנים ואסור לשימוש לפני גיל שלוש מטעמי בטיחות.
דופלו (DUPLO; פי שניים מהגודל הרגיל) - לגו מאבנים גדולות יותר המיועד לילדים בגילאי 1 עד 5. למרות גודלן וחזותן ניתנות אבני דופלו לשילוב עם אבני סיסטם (קוטר יתד דופלו אחת שווה לאבן סיסטם 2x2).
נמכר בין היתר בתת-סדרות כגון "לגו ויל", "בוב הבנאי", "תומס הקטר וחברים" , "מכוניות" ועוד.
פרימו (Primo; נקרא גם בייבי) - מיועד לתינוקות ומכיל חלקים גדולים במיוחד, שאינם תואמים חלקי דופלו או סיסטם
קוואטרו (QUATRO; פי ארבעה מהגודל הרגיל) - עוצב לילדים בגילאי 1 עד 3; הושק בשנת 2004 ויצא מייצור ב-2006.
לגו כל הזמן מרעננת ומשדרגת את דגמיה ואף את חלקי הדגמים החדשים, כתוצאה מכך קיימים סטים שייצורם הופסק אף על פי שהדגם עצמו היה נמכר מאוד.
דגמים כאלו נמכרים ביד שנייה או חדשים במחירים שהם גבוהים לפחות פי כמה מהמחיר המקורי של המוצר.
דוגמה לכך יכול להיות דגם טכני 8455 שבמקור עלה 100 דולר וכיום נמכר ב-300 דולר ומעלה, כיוון שהוא כה נדיר ומבוקש.
בנוסף קיימים דגמי לגו שהם גדולים ומורכבים מאוד כמו 10181 (מגדל אייפל) למשל או דגמי ענק מסדרת "מלחמת הכוכבים", אשר מלכתחילה מיוצרים בכמויות קטנות יותר ומיועדים להפוך לפריטי אספנות.
מחזיקי-מפתחות של לגו ומגנטים של לגו - רובם לא יובאו לישראל.
לחברת לגו קיימות חברות-בת בשם "לגו מדיה" ו-TT Games, המייצרות משחקי-וידאו מבוססי לגו, כגון: "לגו מרוצים", "לגו מרוצים 2", "לגו מרוץ פעלולים", "לגולנד", "לגו משימה בחלל", "לגו שחמט", "לגו מלחמת הכוכבים" וכדומה, במספר של פלטפורמות משחק.
לגו גם השיקה את התוכנה LEGO Digital Designer שהמשתמש בה יוכל לעצב במחשב את דגם הלגו הרצוי.
בעבר ניתנה האפשרות להזמינו מאתר החברה במחיר לפי משקל הלבנים, אך תכונה זו הוסרה בשנת 2012.
חברת לגו אף הפיקה את סדרת הטלוויזיה "אליחדק וחבריו" (Edward and Friends, "אדוארד וחברים") ששודרה בישראל בטלוויזיה החינוכית וגם את לגו נינג'גו (Ninjago), מפעל הגיבורים (Hero Factory), צ'ימה (Chima) ואבירי נקסו (Nexo Knights) ששודרו בערוץ ניקלודיאון.
חברת לגו פיתחה סדרת מוצרים בתחום הרובוטיקה, ולצורך זה אף פותחו שפות תכנות מיוחדות.
חברת לגו מפעילה בעולם מספר פארקי שעשועים בשם "לגולנד", שקיימים בשמונה מדינות: דנמרק, גרמניה, אנגליה, ארצות הברית (קליפורניה, ניו יורק ופלורידה), מלזיה, יפן, קוריאה הדרומית ודובאי.
אופיים של האתרים הוא שבכול אחד מהם ישנו פארק שעשועים עם רכבות הרים ומתקנים אחרים.
בנוסף, יש בתוך כל לגולונד חנות צעצועים שמיועדת ללגו.
חברת "לגו מדיה" הפיצה גם משחק מחשב שנקרא, "לגולנד" שמטרתו היא בניית פארק לגולנד, בעשרה שלבים שונים, בו בכל שלב צריך השחקן לבנות פארק לגולנד במדינה אחרת (במדינות בהן קיימים הפארקים במציאות).
בסוף שנות התשעים גיבשו Johan Roos ו-Bart Victor ממכון IMD את הרעיון "לבנות אסטרטגיה בידיים", אבל מי שהפך אותו למתודולוגיה סדורה היה Robert Rasmussen, אז Director of Product Development ב-LEGO Group.
יחד הם לקחו את ערימת הלבנים הצבעוניות והבינו שדרך ארבעה שלבים מחייבי-השתתפות (בנייה, סיפור, הקשבה, רפלקציה), צוותים, ארגונים ומנהלים יכולים לעבוד טוב יותר.
בשיטה, מודלים מלגו משמשים קטליזטור לשיח פתוח, לביטחון פסיכולוגי ולבניית צוותים בהם כולם משתתפים ומדברים באותה שפה, עם הידיים.
רסמוסן הפך ל-Master Trainer הראשון של השיטה, זו שתיקרא ‟LEGO Serious Play".
כש-LEGO התרסקה כמעט פיננסית ב-2003-2004 בגלל העלייה במשחקי מחשב והירידה ברכישת משחקים קלאסיים, ההנהלה כינסה סשנים בהנחיית רסמוסן.
על השולחן נבנו מודלים שהמחישו, בצורה הכי ויזואלית, איזה אסטרטגיה צריך לגייס.
איך לשווק, מה לשווק, מה לקצץ, איפה הקטלוג התנפח ואילו קווי מוצר צריך לגרוס.
הדיונים הללו נחשבים לנקודת המפנה שהובילה לחזרת החברה לרווחיות ב-2005.
מאז ששוחררה LSP בקוד פתוח ב-2010, היא נדדה לאלפי ארגונים ואוניברסיטאות: משולחנות הנהלה בסיאטל ועד כיתות MBA בז'נבה.
בישראל היא מקבלת ביטוי בסדנאות "הרכבה למחשבה", באוניברסיטת רייכמן, בחדרי הישיבות של חברות הזנק, במעבדת החדשנות בטכניון ובהרבה ארגונים שרוצים צוותים שעובדים טוב יחד ומגובשים מסביב לערכי הליבה והמטרות.
מספר אמנים השתמשו באבני לגו ביצירותיהם.
האומנות תוארה כ"אומנות לגו" או "אומנות קוביות".
בשנת 1996 יצר האמן הפולני זביגנייב ליברה את היצירה "לגו.
מחנה ריכוז, 1996" שעוררה מחלוקת קשה.
האמן הדני יורן רונאו יצר בסוף שנות ה-80 של המאה ה-20 פסל מ-120,000 אבני לגו בשם "ההלך".
הפסל הוצג בביתן של דנמרק בתערוכת אקספו 2000.
האמן האמריקאי נתן סוויה הציג בשנת 2010 בניו יורק תערוכת פסלים עשויה אבני לגו בצבע אחיד.
בשנת 2013 הוצגה במשך חודשיים תערוכה של לגו בישראל.
התערוכה עוררה עניין רב בשל היצירות המורכבות שהוצגו בה, המתארות אתרים שונים מרחבי העולם.
שישה אנשים הוכרו על ידי חברת לגו כ"מקצועני לגו מוסמכים" - אמנים אשר משתמשים באבני לגו ביצירותיהם.
חברת לגו אימצה אותם באופן רשמי ונתנה להם את זכות השימוש במותג לגו ובזכויות היוצרים שלו.
חברת לגו משמרת יחסי עבודה הדוקים עם אמנים אלו.
הוליווד רדופהלגו DC super heroes: ליגת הצדק - הבריחה מגות'האם סיטי2017סרט לגו באטמןספין-אוף לסרט לגוסרט לגו נינג'גוספין-אוף לסרט לגולגו סקובי-דו!
חבטת החוףלגו DC super hero girls: ייבוש מוח2018לגו DC super heroes: הפלאשלגו DC super hero girls: super villain highלגו DC super heroes: אקוומן: הזעם של אטלנטיס2019סרט לגו 2: החלק השניהמשך לסרט לגולגו DC batman: משפחה עדיפה2020לגו DC שאזאם!: קסם ומפלצות
עד לפתיחת חנות לגו הרשמית בתל אביב ב-2022, מוצרי חברת לגו לא שווקו באופן ישיר בישראל על ידי החברה עצמה אלא באמצעות יבואנים.
בשנות השבעים, השמונים והתשעים היבואנית הייתה "סוכנויות קופמן" בבעלות חיים קופמן אשר נרכשה על ידי כלל שיווק ומסחר שהמשיכה ביבוא לגו עד לפתיחתה של נציגות של לגו בין השנים 1996–2001. במהלך תקופה זו ייבאו לגו ישירות: קשת-היפרטוי (טויס אר אס), האן צעצועים ויתר השוק דרך היבואנית "אילנית שיווק צעצועים".
עם סגירתה של נציגות לגו בארץ, עקב קיצוצים בחברה העולמית, עבר היבוא לבלעדיות של "אילנית שיווק צעצועים" ויבוא מגביל של טופ טויס.
בעבר ניסו משרד החינוך ומט"ח לקיים בבתי הספר תוכנית למדעים המשלבת לימוד ומשחק על ידי שימוש בלגו.
התוכנית לא צלחה והופסקה, ולאחריה קמו יזמים וחברות שונות בישראל המשתמשים בלגו למטרת חינוך כמו חברת רובוטק טכנולוגיות.
בכיתות הנמוכות, תחרויות הרובוטיקה של FIRST מתקיימות באמצעות ערכות לגו ייעודיות, במסגרת FIRST Lego League.
בישראל קיימת פעילות חובבי לגו מאורגנת, בין השאר בקבוצת הפייסבוק AFOLs.IL אשר עורכת תערוכות פתוחות לקהל בחופשים, IsraeLUG אשר גם עורכת תערוכות פתוחות בחופשים, ובמוזיאון הלגו הקהילתי "הקוביה הקסומה" בפרדס חנה-כרכור.
ב-21 באוקטובר 2024 נערכה תחרות בניית הלגו השנתית הראשונה לזכרו של סמ"ר נטע ברעם, מחללי השבעה באוקטובר.
ב-13 ביולי 2022 נפתחה חנות לגו הראשונה בישראל, בדיזנגוף סנטר שבתל אביב, בפתיחה חגיגית שמשכה אליה חובבי לגו רבים.
בשנת 2023 נפתחו חנויות לגו בראשון לציון ובאילת ובשנת 2024 נפתחו חניות בקריית אתא ובהרצליה וחנות נוספת בתל אביב.
אך עדיין ישראל טרם הצטרפה לרשימת המדינות שאליהם מבוצע משלוח ישירות מהאתר הרשמי של חברת לגו.
תופעת ההשקעה בלגו נובעת מכך שמחירי הצעצועים עולים עם הזמן.
ניתן להבחין בעלייה דרסטית במחירי דגמים השייכים למהדורות מיוחדות.
לדוגמה, עלותה של ספינת החלל "מילניום פלקון" (מסדרת מלחמת הכוכבים) בבריטניה גדלה מ-342 ליש"ט (מחיר קמעונאי מקורי) ל-2,712 ליש"ט בין השנים 2007–2015, ובכך צברה ערך של מאות אחוזים.
מקור ההכנסות העיקרי של המשקיעים הוא אספנים.
על מנת לשמור על ערך החבילה, נהוג לאחסן אותה באריזה מקורית, הכוללת את כל החלקים ואת מדריך ההרכבה.
זירת המסחר הנפוצה בקרב המשקיעים מתקיימת דרך אתר אינטרנט בשם Bricklink - אתר המהווה שוק בינלאומי ללגו, ובו נעשות מרבית עסקאות קניית הלגו שאינן דרך החנויות הרשמיות.
אתר נוסף שמקיים מכירות של דגמים רגילים ודגמי אספנות הוא אתר המכירות הפומביות איביי.
עם זאת, מפאת מחירי האתר הגבוהים אין אספני לגו מקצועיים מרבים לקנות בו.
לגולנד היא רשת של פארקי שעשועים, שמתמקדים כולם בעיקר בצעצועי לגו.
הם אינם בבעלות מלאה של קבוצת לגו עצמה, אלא הם בבעלות ומופעלים על ידי חברת הפארקים הבריטית Merlin Entertainments.
פארק לגולנד בילונד (The Legoland Billund Resort) נפתח בבילונד שבדנמרק בשנת 1968, ואחריו נפתח לגולנד וינדזור בעיר וינדזור שבאנגליה בשנת 1996. פארקים נוספים מהרשת נפתחו גם בגרמניה, יפן, מלזיה, דובאי וארצות הברית (קליפורניה ופלורידה).
בנוסף, ישנם פארקים נוספים בדרום קוריאה, ניו יורק ושאנגחאי, שנמצאים כרגע בשלבי בנייה.
הפארקים מיועדים למשפחות עם ילדים צעירים (בני 11 ומטה), ולמרות שבין האטרקציות ישנן מספר רכבות הרים, הן לא רבות או קיצוניות כמו אלו שבפארקים אחרים ויש דגש רב יותר על מתקנים שמתאימים לילדים צעירים.
פארקי לגולנד מחולקים לאזורים שונים, שזהים בכל הפארקים של הרשת.
לדוגמה, כל ששת הפארקים כוללים את "לגו מינילנד" ("Lego miniland"), דגם מיניאטורי של כפר אשר כולל ציוני דרך והתרחשויות בהתאם למדינה שבה הפארק נמצא, ועשוי כולו ממיליוני לבני לגו אמיתיות.
אחד ההיבטים המרכזיים של פארקי לגולנד הוא חינוך ולמידה.
ערוצי זרימת מים שבהם המשתתפים יכולים לבנות סכרים מקוביות לגו ולהבין את יסודות הזרימה השכבתית והזרימה הטורבולנטית
כלי נגינה אינטראקטיביים, כגון מזרקות מוזיקליות והידראולופון , שהוא מין עוגב מים בצורת קוביית לגו ענקית
מרכז Lego Mindstorms ללמידת יסודות התכנות באמצעות רובוטים
אזור נהיגה (כולל אטרקציות כגון בית הספר לנהיגה, בית הספר לשיט, בית הספר לתעופה ואקדמיית האש)
כל מתקני הפארקים קשורים ללגו, ורבים מהם נראים כאילו הם עשויים מקוביות לגו.
אתרמיקוםנפתחפרטיםאירופהלגולנד בילונדבילונד, דנמרק1968הלגולנד הוותיק ביותר.
נבנה ליד מפעל הלגו המקורי.
הוא מחולק לעשרה עולמות שונים: ארץ הדופלו, אזור הדמיון, לגולנד טאון, ארץ ההרפתקאות, מינילנד, ארץ הפיראטים, עיר הלגו, ממלכת האבירים, ארץ הוויקינגים וארץ הפולאר.
זהו פארק הלגולנד הגדול ביותר בעולם מבחינת שטח – השטח שלו גדול בערך פי 5 יותר מלגולנד בילונד.המזרח התיכוןלגולנד דובאידובאי, איחוד האמירויות31 באוקטובר 2016צפון אמריקהלגולנד קליפורניהקרלסבד, קליפורניה20 במרץ 1999לגולנד פלורידהוינטר הייבן, פלורידה15 באוקטובר 2011אסיהלגולנד יפןנגויה, יפן1 באפריל 2017לגולנד מלזיהג'והור, מלזיה15 בספטמבר 2012
בעבר, הוקם פארק לגולנד גרמניה, שפעל בשנים 1976-1973, והיה ממוקם בעיר סירקסדורף שבצפון גרמניה.
בשנת 1976 הפארק נמכר; לגולנד סירקסדרף נקרא כעת האנסה פארק .
לָגֿוּנָה היא גוף מים רדוד המופרד מגוף מים גדול יותר ברצועת חול, איי מחסום או שונית, אשר יכולים להימצא מתחת לפני המים או מעליהם.
מקור השם של תצורת הנוף במילה הוונטית "לגונה", אשר התגלגלה מהמילה הלטינית "לאקונה", ומשמעותה "ריק".
במקורו התייחס המונח ללגונת ונציה הנמצאת בין איי ונציה לבין האי לידו, המפריד אותה מהים האדריאטי.
לגונות חוף הן לגונות הממוקמות בסמוך לחופים בהם אין הפרשי גאות ושפל ניכרים.
לגונות חוף קיימות בכ-13% מכלל החופים.
ללגונות אלה פתחים מוגבלים אל הים.
כתוצאה מכך, מהווה הלגונה בית גידול השונה באופן ניכר מהים הפתוח.
הלגונה נבדלת מהים במאפיינים רבים, בהם הטמפרטורה, המליחות ובכמות החמצן המומס במי הלגונה.
לגו מלחמת הכוכבים היא סדרה של שישה משחקי מחשב אשר יצאה לשווקים בשנים 2005, 2006, 2007, 2011, 2016 ו-2022 על ידי חברת TT Games, ומגוללת את עלילות סרטי מלחמת הכוכבים.
המשחקים בולטים בכך שהם מציגים את כל הדמויות וסביבתן כבנויים מקוביות לגו.
המשחקים זכו להצלחה רבה ושניהם אף הוכתרו כ"משחק השנה" על ידי המגזין Wired.
ניתן לשחק במשחקים כשחקן יחיד או כזוג, כאשר מתאפשרת בחירה בין עשרות דמויות שונות הבנויות מלגו.
לכל אחת מן הדמויות ישנן יכולות מיוחדות אשר מאפיינות אותה אך הן מחולקות לשלושה סוגים עיקריים.
כך למשל, אבירי הג'די מצוידים בחרב אור וניחנים בכוחות על טבעיים המסייעים להם להתגבר על אתגרים במהלך המשחק ולהדוף את אויביהם.
לעומת זאת, לוחמים שאינם אבירי ג'די מצוידים ברובים ואקדחים מלגו (ובמשחק השני גם ביכולת לסטור) ורובוטכנים (כמו R2D2) מסוגלים לרחף בגובה קבוע ולשתק את האויבים העיקריים (דרואידי קרב במשחק הראשון וחיילי סער בשני).
המשחק מאפשר התקדמות בעלילה הראשית, או לחזור על שלבים עם מגוון רחב יותר של דמויות (מה שהכרחי כדי לסיים את המשחק ב-100%).
במהלך המשחק השחקן צובר ממון איתו הוא יכול לקנות צ'יטים, עצות ודמויות (לרוב מקבל השחקן בסוף שלב את הדמויות הטובות הקשורות בו ואת האפשרות לקנות בחנות את הדמויות הרעות שקשורות בו).
כמו כן מפוזרים בכל שלב 10 חלקי ספינה שהשלמתה תיתן לו כסף רב.
משחק זה מהווה המשך ללגו מלחמת הכוכבים משחק הווידאו, וממשיך את עלילת המשחק של פרקים 4, 5 ו-6.
במשחק זה יש יותר דמויות ובנוסף, אפשר להרכיב בו דמויות - מה שלא היה אפשרי לעשות במשחק הראשון.
כמו כן, שופרה הגרפיקה במשחק ההמשך.
משחק זה מהווה את כל הפרקים במלחמת הכוכבים, שהשלבים בה והדמויות בה לקוחים משני המשחקים הראשונים בסדרה.
בנוסף יש שם דמויות שלא הופיעו בשני המשחקים הקודמים, כולל שלבים מיוחדים.
באופן מוזר, אחת הדמויות של המשחק היא אינדיאנה ג'ונס, שנראה כמו שהוא הופיע במשחק lego Indiana Jones.
אבל כנראה זה פשוט מחווה לאחד המשחקים לשחקן האריסון פורד שמגלם גם את דמותו של אינדיאנה ג'ונס, וגם את דמותו של האן סולו.
משחק זה מתמקד בעונות 1 ו-2 של סדרת הטלוויזיה "מלחמת המשובטים" עם דמויות חדשות וקרבות ענקיים בין הרפובליקה לבדלנים.
יש שני שלבים שמתרחשים בתקופת הסרט "מתקפת המשובטים", ואחד מהסרט המצויר "מלחמת המשובטים".
ישנה אפשרות לקנות חלליות רפובליקניות ולטוס מ"משחתת הכוכבים" של הרפובליקה ל-"INVISIBLE HAND" של הבדלנים, לקנות דמויות בדלניות ואפילו להיכנס למשימות של הבדלנים ושל ציידי הראשים.
ישנה גם אפשרות לקנות דמויות מהטרילוגיה המקורית, אימפריאליות או מצבא המורדים.
משחק זה מתרחש בשלבו הראשון של הסרט השישי, שם צריך להביס את דארת' סידיוס ולפוצץ את כוכב המוות.
משם המשחק ממשיך לסרט השביעי בסדרה ומתרחש על פי הסצנות בסרט השביעי.
משחק זה נותן לך לשחק בכל 9 הסרטים המרכזיים.
השחקן יכול לבקר בלפחות 20 כוכבים ולשחק בכל המאורעות המרכזיים במלחמת הכוכבים.
מלנחות בטאטווין כאובי וואן ועד להילחם בקיילו רן כריי.
עם מעל ל-300 דמויות, המשחק הוא משחק הלגו הכי גדול שיצא.
מחנה ריכוז, 1996 (בפולנית: LEGO.
Obóz Koncentracyjny) היא עבודת אמנות הבנויה מחלקי המשחק לגו ומהווה דגם של מחנה ריכוז גרמני, האסירים ואנשי הסגל שלו ומעשי העינויים והרצח המתרחשים בו.
העבודה נוצרה בשנת 1996 על ידי האמן הפולני זביגנייב ליברה (Zbigniew Libera).
העבודה מורכבת משבע קופסאות בגדלים שונים, המכילות ערכות של חלקי לגו להרכבה.
הקופסאות המכילות את הערכות מעוצבות בסגנון גרפי זהה לערכות הרכבה מקוריות של חברת לגו ונושאות את תמונות הדגמים.
לוגו החברה מופיע על הקופסאות ולידו הכיתוב: עבודה זו של זביגנייב ליברה מומנה על ידי לגו.
שבע הקופסאות מכילות ערכות הרכבה של מספר דגמים:
דגם בסיסי של מחנה ריכוז, שבו גדרות תיל, מגדלי שמירה, צריפים, גרדום, אסירים ושומרים;
ארבעה אסירים מאחורי גדר תיל;
מפקד המחנה עם שני שומרים לצדו;
בניין משרפות בעל שלוש ארובות, ערימת גופות אסירים לידו ואסירים גוררים גופת אסיר לתוכו;
חדר עינויים לאסירים, ובו מענה ואסיר מעונה.
שניים מהם נמכרו למוזיאונים - המוזיאון היהודי של ניו יורק ובית ההיסטוריה בבון.
העבודה הוצגה בגרסאות שונות שלה במוזיאונים ובגלריות ברחבי העולם.
בין השאר הוצג תיעוד של העבודה ב-2008 במסגרת התערוכה "שדים" במוזיאון בת ים.
ליברה ציין בראיון עמו כי ברקע ליצירת העבודה עמדה השתיקה בפולין בימי ילדותו אודות גורלם של יהודי פולין והיהודים קורבנות מחנות הריכוז וההשמדה בכלל: קיום המחנות לא הוסתר, אך קורבנותיהם הוזכרו כפולנים בלבד.
יצירת העבודה הייתה לדבריו תגובה מצדו לשתיקה זו.
העבודה נוצרה בעקבות פעילותו של ליברה יחד עם המרכז לאמנות עכשווית בעיר ורשה שבפולין, אשר קישר אמנים עם נותני חסות שונים שהציעו לממן את עבודתם.
הסניף המקומי של חברת לגו הזמין את ליברה להשתמש בחלקים מתוך קטלוג החברה.
לדברי ליברה, הוא התכוון בתחילה לבנות דגם של מוסד חברתי כגון בית חולים, בית סוהר או גולאג, ואולם בסופו של דבר בנה דגם של מחנה ריכוז.
החלקים ששימשו אותו לבניית הדגמים נלקחו כמעט כולם מתוך ערכות הרכבה של חברת לגו, והוא יצר בעצמו חלקים בודדים נוספים (גדרות התיל, שערים ושינויים קלים במבנה הגגות).
כדמויות האסירים שימשו את ליברה דמויות לגו של שלדים, שנלקחו מתוך ערכה להרכבת משחק של שודדי ים.
דמויות השומרים נלקחו מערכה המכילה דמויות שוטרים.
עבודה זו של ליברה עוררה תגובות עזות ומעורבות.
ליברה הואשם על ידי מבקרי אמנות שונים ועל ידי ניצולי שואה בטריוויאליזציה של השואה.
מנגד נשמעו תגובות חיוביות רבות לעבודה.
מבקר התרבות סטפן פיינסטיין כתב: המרכיבים של זוועה שכזו מתקיימים בתוך תרבותנו.
כל מה שדרוש הוא האדם הנכון ש"ירכיב" את החלקים בסדר הנכון.
חברת לגו טענה כי לא ידעה על כוונותיו של ליברה בעת שנתנה לו רשות שימוש בחלקי משחק שלה.
היא לא הגיבה להצגת העבודה בפולין, אך יצאה נגד הכוונה להציגה בדנמרק ואף נקטה צעדים משפטיים כדי למנוע זאת.
החברה חזרה בה מכך בהמשך, מסיבות משפטיות ובלחץ כלי התקשורת שם.
בכל אתר בו מוצגת העבודה מובאת הסתייגות מטעמה והבהרה כי היא איננה עומדת מאחוריה.
בעקבות יצירת העבודה דחה ליברה הזמנה להעלות תערוכה של עבודותיו בביתן הפולני בביאנלה של ונציה ב-1997. הוא דחה את ההזמנה משום שאוצר הביתן התנה אותה בהשמטת עבודת הלגו מן התערוכה.
לגונה אבריאה (בצרפתית Lagune Ébrié) היא לגונה באורך של כ-130 ק"מ ברוחב של כ-4 ק"מ בממוצע, המשתרעת בדרומה של חוף השנהב, לאורך חופי האוקיינוס האטלנטי ממנו היא מופרדת על ידי רצועת חוף צרה.
עומק מימיה של הלגונה הוא כחמישה מטרים בלבד, ומאז 1950 היא מחוברת אל האוקיינוס באמצעות תעלת ורידי (Vridi) שנחפרה בעיר אביג'אן.
נוסף לאביג'אן, שוכנות לחוף הלגונה הערים גראן-בסאם, בינז'רוויל (Bingerville), ז'אקוויל (Jacqueville) וטיאגבה (Tiagba).
לגואה (בפורטוגזית: Lagoa; מילולית, אגם) היא עיר השוכנת על חופו הדרום-מערבי של האי סאו מיגל בחבל האוטונומי של האיים האזוריים בפורטוגל.
העיר שוכנת ממזרח לעיר פונטה דלגדה.
היישוב הוקם זמן קצר לאחר הגעתם של המתיישבים הראשונים לאי סאו מיגל.
נראה שמקום נבחר בשל המפרץ המוגן שבו.
הבתים הראשונים נבנו סביב לכנסייה.
במאה ה-15 המשיך האי לקלוט מתיישבים, לגואה התפתחה לכיוון מערב וענף הדיג החל להיות חלק חשוב בכלכלתה.
ממזרח לעיירה הוקמו חוות חקלאיות.
ב-1515 קיבלה לגואה מעמד של עיר.
היא נחשבה למרכזו של אחד האזורים באי שבהם הייתה החקלאות מפותחת מאוד.
הגידולים במקום כללו חיטה, גפנים ואיסטיס הצבעים.
נמלה של לגואה היה פעיל מאוד ביבוא וביצוא של סחורות ומרכז של פעילות הדיג.
שגשוגן של היישובים בסביבה המשיך במאה ה-19 כאשר היישוב היה מרכזה של תעשיית קרמיקה מצליחה ושל תעשיית זיקוק משקאות אלכוהוליים.
במאה ה-20 התפתחו בנוסף מפעלי ייצור לשמן צמחי, סבון ומזון לבעלי חיים, בעוד שענפי החקלאות והדיג המשיכו לשגשג.
בסוף המאה ה-20 חלה בעיר התפתחות של מגזר השירותים שמעסיק כיום כמעט 60% של כוח העבודה.
כמו כן מהווים לגואה והאזור סביבה כמוקד משיכה לתיירים, בעיקר עקב החופים שלה.
לגוב (בפולנית: Łagów) הוא כפר במחוז קיילצה שבפרובינציית שוויינטוקז'יסקיה בפולין, בו התקיימה עד השואה קהילה יהודית גדולה.
לגוב נזכר מהמאה ה-11 כאחוזה כנסייתית, ובשנת 1253 הוענקו לו זכויות עיר.
מהמאה ה-16 נודע היישוב בשל תעשיית החרסינה שבו, והתקיימו בו מספר בתי חרושת.
לאחר מרד ינואר בסוף המאה ה-19 נשלל מעמדו העירוני של היישוב.
בין מלחמות העולם נמנו ביישוב כ-1,400 יהודים, כמחצית מתושביו, והתקיימה בו פעילות ציונית, לצד פעילות של אגודת ישראל.
בתחילת ספטמבר 1939 נכבש היישוב בידי הגרמנים, ואלו החלו בחטיפת יהודיו לעבודות כפייה, ובהטלת תשלומי כופר על הקהילה, תוך רצח בני ערובה.
בסוף 1939 רוכזו יהודי היישוב בגטו שהוקם בו, אליו הובאו כמאה יהודים שגורשו מווינה ומגורשים רבים מראדום.
במרץ 1942 נסגר הגטו שביישוב, והוקף בגדר תיל.
בשל הצפיפות, המגפות והרעב בגטו, מתו רבים מיושביו.
ביולי 1942 גורשו מהגטו 460 צעירים, ולא שבו.
ב-7 באוקטובר 1942 פשטו על הגטו שביישוב אנשי ס"ס ושוטרים פולנים ואוקראינים, ושילחו כ-2,000 מיהודיו בקרונות משא לקיילצה, וממנה למחנה ההשמדה טרבלינקה.
בשעת האקציה רצחו השוטרים קשישים, ילדים וחולים יהודים בשטח הגטו.
כמה עשרות יהודים שהושארו בגטו לאיסוף רכוש המגורשים נרצחו בהמשך.
לגו אדריכלות היא סדרת מוצרים של החברה לגו שמטרתה "לכבד את העבר, ההווה והעתיד של האדריכלות באמצעות לבנת הלגו".
הסדרה כוללת ערכות לגו שעוצבו על ידי האמן האדריכלי אדם ריד טאקר.
בכל ערכה יש חלקים והוראות איך לבנות דגם של בניין אדריכלי מפורסם בזעיר אנפין.
היא נחשבת כסדרת לגו המיועדת בעיקר למבוגרים וכאחת מסדרות הדגל של החברה.
היא יצאה לאור לראשונה בשנות השישים, ומאוחר יותר שוב בשנות האלפיים.
הסדרה עצמה כוללת בתוכה שתי מחלקות- Landmarks ו-Architeture: כשהראשונה מכילה אייקונים עירוניים ברחבי העולם והסדרה השנייה מכילה אייקונים בעלי חשיבות אדריכלית שעולה על פרסומם ברחבי העולם.
כל מוצרי הסדרה באים עם חוברת ייעודית המכילה מידע נוסף להוראות הבנייה, וביניהם היסטוריה וחשיבות אדריכלית של האתר.
מוצר הדגל של הסדרה הוא Lego Architecture Studio, (ערכה 21050) שהוא ערכה המיועדת במיוחד לעידוד האדריכלות בקרב צעירים ומבוגרים כאחד.
בשנות השישים, סדרת ה scale model יצאה, כדי לעזור למספר גדל והולך של אנשים שרצו לתכנן את ביתם בעצמם.
אדם ריד טאקר סיים תואר באדריכלות באוניברסיטת קנזס בשנת 1996.
בעת לימודיו, הוא חיפש דרך לשלב את שתי אהבותיו, אמנות ואדריכלות, והגיע לרעיון של שימוש בלבני לגו.
בעקבות זאת יסד את חברת Brickstructures, והחל לתכנן ולבנות דגמים של סימני נוף ידועים.
קבוצת לגו שמה לב לעבודתו, והם יצרו שותפות כדי להפיץ חלק מדגמיו כערכות לגו מסחריות, תחת המותג לגו אדריכלות.
הערכות בסדרה כוללות גם חוברות מיוחדות, אשר בנוסף להוראות הבניה, כוללות גם מידע ותמונות של המבנה עצמו.
עד תחילת 2009 הופצו שש ערכות בנושא תחת שתי "סדרות".
ב'סדרת האדריכלות' יש דגמים של מוזיאון גוגנהיים (21004) והבית על האשד (21005).
הערכות קיבלו ביקורות חיוביות, בפרט על ידי ג'ני וויליאמס: "קנה המידה של הערכות האלה די קטן, אז אל תצפו לפירוט רב מאוד.
אבל יצירה בלבני לגו היא דרך די מהנה לעשות מחווה לארכיטקטים דגולים"
בראשית יולי 2010 יצאה ערכה שביעית, הבית הלבן (21006).
ערכה שמינית (21007) יצאה בנובמבר 2010: מרכז רוקפלר שבביו יורק.
ערכה 21009, בית פרנוורת' (פלאנו, אילינוי) יצאה באפריל 2011. ערכה 21008, בורג' ח'ליפה, יצאה ביוני 2011. מגדל וויליס (21000), שאף היא יצאה ב 2011, היא השקה מחודשת של ערכת מגדל סירס המקורית.
ההבדל היחיד הוא האריח המודפס אשר משקף את השינוי בשמו של הבניין.
ביולי 2012 יצא שער נמדמון, ששמו שונה לשער סנגניימון (21016).
בית אימס (21015) ובית הזכוכית (קונטיקט) היו מתוכננים לצאת, אך בוטלו.
ביוני 2013 הכריזו של מגדל פיזה כחלק מסדרת האדריכלות.
מספר הערכה שלו החליף את המספר של בית אימס, לאחר שזה בוטל.
לאחר מכן יצא מטה האומות המאוחדות (21018).
באוקטובר 2013 הוכרז על מרינה ביי סנדס ומגדל אייפל.
40199 נמל התעופה בילונד בילונד 2018 286 מהדורה חדשה 4000016 זמין רק בשדה התעופה בילונד בדנמרק
פואבלו לגונה (בשפת קרס: Kawaik, באנגלית ובספרדית: Laguna Pueblo) הם קבוצה אתנית של אינדיאנים בארצות הברית בניו מקסיקו, שבט המוכר על ידי הממשל הפדרלי של ארצות הברית (federally recognized tribe), אחת מהקבוצות האתניות המכונות אנשי הפואבלו.
השם "לגונה" מקורו בשפה הספרדית ופירושו "אגם קטן" ומתייחס לאגם השוכן בשמורה שלהם.
השם המקורי של השבט בשפת קרס הוא "Kawaik".
האוכלוסייה של השבט כוללת יותר מ-7,000 חברים רשומים, השבט הגדול ביותר דובר שפת הקרס.
פואבלו לגונה הוא השבט הצעיר ביותר מבין שבטי אנשי הפואבלו.
הוא קם לאחר שהספרדים השתלטו על האזור מחדש ב-1692, 12 שנים לאחר מרד הפואבלו.
פליטים מכפרי הפואבלו סנטו דומינגו (Santo Domingo), קוצ'יטי (Cochiti) ולה סיאנחילה (La Cieneguilla) התיישבו באתר ב-1699. אליהם הצטרפו תושבים בני הזוני והזיא.
סכר על הנהר ריו סן חוזה יצר את האגם הגדול שנתן ליישוב את שמו.
מיסיון סן חוסה דה לה לגונה (Mission San José de la Laguna) הוקם על ידי הספרדים בפואבלו הישן (לגונה) והושלם סביב ה-4 ביולי 1699. היישוב הלך וגדל, למעט התפרצות מגפת אבעבועות שחורות ב-1853.
ב-1870 התיישבו במקום שלושה אמריקנים לבנים ונישאו לנשים מבני הלגונה.
השפעתם על היישוב הייתה גדולה והם הביאו את הנצרות הפרסביטריאנית.
הקמת כנסייה פרסביטריאנית ב-1875. גררה משבר.
השמרנים שרצו לשמור על הדת הישנה עזבו את הפואבלו ועברו לפואבלו איסלטה (Isleta).
התושבים שנותרו ביטלו את המנהגים הקשורים לדת הישנה.
השמורה של בני הלגונה שוכנת על שטח של כ-2,000 קילומטרים רבועים, כ-72 קילומטרים מערבית לעיר אלבקרקי, ב-, על חלקים בארבעה ממחוזות ניו מקסיקו.
המחוזות הם (בסדר יורד של השטח בכל מחוז): סיבולה, סנדובל, ולנסיה וברנליאו.
בשמורה כלולים שישה כפרים: אנסינל (Encinal), לגונה (Laguna), מסיטה (Mesita), פגוואטה (Paguate), פראחה (Paraje) וסימה (Seama), ובנוסף שתי נקודות יישוב קטנות: ניו לגונה (New Laguna) וקאסה בלנקה (Casa Blanca), ובהם מתגוררים, נכון ל-2016, כ-3,800 תושבים.
הכפרים של בני הלגונה (ואלו של בני האקומה) שוכנים באגן הניקוז של הנחל ריו סן חוזה (Rio San Jose).
בעבר היה האגם (לגונה) שנתן את שמו לשבט גדול בהרבה מגודלו הנוכחי ושכנו בו עופות מים רבים, כולל ברווזים, אווזים וברבור הטונדרה.
הריו סן חוזה זורם לנהר ריו פוארקו (Rio Puerco), יובל של הריו גראנדה, סמוך לפינה הדרום-מזרחית של שמורת לגונה.
בני השבט דוברים שפת קרס, המשותפת להם ולבני השבט השכן – האקומה.
בני הלגונה מעריכים את החינוך, ולכן תוכנית של מלגות תרמה לאחוז גבוה של בני הלגונה בעלי השכלה גבוהה.
כריית אורניום באדמות השבט תרמה לתוכנית מלגות זו כמו גם לרכישת מיומנות בקרב בני השבט.
חינוך ברמת בית ספר יסודי וחטיבת ביניים הוא באחריות מחלקת החינוך של הלגונה (Laguna Department of Education), שגם מתפעלת גני ילדים ותוכניות חינוך למבוגרים.
בית הספר התיכון משותף לבני הלגונה ובני השבט השכן - האקומה.
בני השבט חובבי בייסבול ומיומנים בעבודות קדרות.
לשבט הלגונה יש מערכת חוק שבטית מבוססת.
השבט השתתף בתוכנית "Weed and Seed".
תוכנית זו של מחלקת המשפטים של ארצות הברית בחנה את אכיפת החוק ויעילות תוכניות חברתיות באדמות השבטים האינדיאנים.
חברים רבים מבני הלגונה אימצו במאה ה-19 את שם המשפחה האירי ריילי (Riley) לשם שימוש במסגרת המערכת המשפטית במסגרת התרבות האמריקנית-אירופאית, אבל שמרו על שמותיהם המקוריים לשימוש במסגרת השבט.
חברת הבנייה לגונה (Laguna Construction Company), חברת בנייה בבעלות בני השבט, היא אחת מהקבלנים הגדולים ביותר בעיראק, שחתמה על הסכמי שיקום השווים מעל ל-300 מיליון דולרים מאז 2004. בנוסף למטה בשמורה יש לתעשיות לגונה (Laguna Industries, Inc) משרדים באלבקרקי בניו מקסיקו, סן אנטוניו ויוסטון בטקסס, בגדאד בעיראק, ועמאן בירדן.
בשנת 2007 העסיקה חברת הבנייה 75 עובדים, מרביתם בני השבט.
"חברת הפיתוח לגונה" (Laguna Development Corporation), נוסדה ב-1998, והיא חברת בת בבעלות מלאה של שבט הלגונה.
חברת הפיתוח לגונה היא חברה שבטית המוסמכת מטעם הממשל הפדרלי על פי סעיף 17 בחוק ארגון האינדיאנים מ-1934. החברה מפתחת ומפעילה את המיזמים הכלכליים בשטח השמורה, כולל שני מרכזי נסיעות, מרכול, חנות נוחות, אתר קרוואנים, חנות משחקים, מינמרקט ושלושה בתי קזינו.
כמה עסקים של בני הלגונה הם לאורך נתיבי הנסיעה של נהגי משאיות ותיירים ומושכים אליהם, בנוסף לתיירים מניו מקסיקו ונהגי משאיות, תושבים מאלבקרקי הסמוכה.
עסקים נוספים של חברת הפיתוח לגונה נועדו לספק שירותים בסיסיים לקהילות של בני השבט.
לגונדה LG6 היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית Lagonda בין השנים 1937–1940.
סך הכול יוצרו 85 יחידות (67 יחידות בעלי גוף קצר, ו-18 יחידות בעלי גוף ארוך).
קבריולה - 2 דלתות, 2 מושבים (דגם: Rapide coupe type)
קבריולה קופה - 2 דלתות (2+2 מושבים) (דגם: "Tourer")
לגונדה 16/80 היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית Lagonda בין השנים 1932–1934.
סך הכול יוצרו 261 יחידות.
2 דלתות – ספורט קבריולה
4 דלתות – Tourer קבריולה
לגונדה 16/65 היא מכונית סלון מתוצרת יצרנית רכבי היוקרה הבריטית לגונה אשר יוצרה בין השנים 1926–1930 בבריטניה.
4-5 מושבים (דגם סדאן 4 דלתות).
רדיוס סבוב - 5 מטר.
לגונדה 3 ליטר היא מכונית סלון מתוצרת יצרנית רכבי היוקרה הבריטית Aston Martin , שם רשמי: Aston Martin Lagonda Global Holdings plc אשר יוצרה בין השנים 1953–1958 בבריטניה.
4 דלתות סלון, 4–5 נוסעים.
2 דלתות קופה (ספורט-סלון), 4 נוסעים (יוצר משנת 1956).
2 דלתות קבריולה, 4 נוסעים.
דגמי "לגונדה 3 ליטר" נבנו על ידי המהנדס "David Brown" .
לגונדה 2.6 ליטר היא מכונית סלון מתוצרת יצרנית רכבי היוקרה הבריטית Aston Martin , שם רשמי: Aston Martin Lagonda Global Holdings plc אשר יוצרה בין השנים 1948–1953 בבריטניה.
4 דלתות סלון, 4-5 נוסעים.
מנוע קדמי 6 צילינדרים מתוצרת "Lagonda" מסוג "Lagonda straight-6 engine" שפותח על ידי המהנדס "W.
דגמי "לגונדה 2.6 ליטר" נבנו על ידי המהנדס "David Brown" .
מחיר היחידה (דגם 4 דלתות סלון) בשנת 1948 עמד על 3,420 שטרלינג (כולל מיסוי, בבריטניה).
לגונדה V12 היא מכונית סלון אשר יוצרה על ידי יצרנית הרכב הבריטית Lagonda בין השנים 1938–1940.
סך הכול יוצרו 189 יחידות.
לגהמוגלובין (Leghemoglobin) הוא תרכובת נושאת חמצן, שנמצאת בשורשי קטניות.
זהו חלבון הקשור לקבוצת הם, שבה יון ברזל.
קבוצת ההם מאפשרת קשירה ושחרור של חמצן, כמו בהמוגלובין בבעלי חיים.
הלגהמוגלובין מיוצר על ידי שורשי הקטניות כחלק מסימביוזה עם חיידקים מקבעי חנקן (Rhizobium).
תפקידו בשורשים הוא לשמור על רמת חמצן אופטימלית שתאפשר קיבוע חנקן.
ללגהמוגלובין צבע אדום והוא דומה בתכונותיו להמוגלובין.
ביולי 2019 אישר מנהל המזון והתרופות האמריקאי, לבקשת חברת Impossible Foods, להשתמש בלגהמוגלובין מסויה במוצרי מזון דמויי בשר.
רכיב זה מקנה למוצרים צבע, טעם ומרקם בשרי.
לגונדה 14/60 היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית Lagonda בין השנים 1925–1933.
סך הכול יוצרו 1,440 יחידות.
2 דלתות – ספורט קבריולה.
4 דלתות – Tourer קבריולה.
"Continental" – יוצר משנת 1932, יוצרו 23 יחידות.
המסגרת שתוכננה על ידי A.
המנוע שהיה קדמי בעל הנעה אחורית, עוצב מחדש על ידי ארתור דוידסון (Arthur Davidson) מחברת "Lea-Francis" .
יחידת 4 הצילינדרים, 1954 סמ"ק, בלטה בציוד השסתומים שלה.
שתי גל זיזים הותקנו גבוה משני צדי גוש המנוע והפעילו את שסתומי התקורה באמצעות נדנדות שהורכבו בראש אחרי גל הזיזים.
זה אפשר את ראש הצילינדר, שבניגוד לדגמי הלגונדות הקודמות היה ניתוק, וניתן להסיר את תאי הבעירה החצי-כדוריים מבלי להפריע לתזמון השסתום.
פסי הזיז מונעו על ידי סידור שרשרת דו-שלבי, השרשרת הראשונה הניעה גם את משאבות הדינמו, הנפט והמים.
גל ארכובה נישא בחמישה מיסבים עיקריים.
הורכב קרבורטור יחיד של "זניט".
תיבת ההילוכים עם ארבעה הילוכים הייתה נפרדת מהמנוע והונעה דרך מצמד יחיד של דיסק יבש.
פיר פתוח עבר אז לסרן האחורי של השפוע הלולייני.
בלמים: בלמי תוף בקוטר 356 מ"מ.
ל־14/60 הייתה מערכת בלימה מפוצלת: חלק אחד היה מחובר לדוושה ושימש כבלם על הגלגלים, ואילו המערכת השנייה חוברה באמצעות כבל לבלם החניה.
מתלה: מאחור הותקנו מתלי קפיצי עלים חצי אליפטיים.
לגונדה 12/24 היא מכונית מהודרת, אשר יוצרה על ידי יצרנית הרכב הבריטית Lagonda בין השנים 1924–1925.
ממאפייני דגם "לגונדה 12/24" 4 דלתות סדאן / סלון
מנוע קדמי – אורכי מתוצרת "לגונדה"
אורך: יחס בסיס גלגלים 1.39
2 דלתות – דגם פתוח
4 דלתות "Tourer" - דגם פתוח
4 דלתות – סדאן / סלון
לגונדה 11.9 היא מכונית, אשר יוצרה במספר תצורות על ידי יצרנית הרכב הבריטית Lagonda בין השנים 1918–1923.
"לגונדה 11.9", שבסיס הגלגלים שלה היה ארוך יותר מאשר הדגם הקודם ה"לגונדה 11.1", היה הדגם השלישי שיוצר ודגם הכביש השני שייצרה "לגונדה".
השלדה והמרכב של דגם ה"לגונדה 11.9", כמו מה שנעשה בדגם "לגונדה 11.1", היו עם צימוד יחידני, מה הפך את ייצור השלדה למיוחד ומהפכני, במיוחד בהתחשב בסטנדרטים הטכניים של אז.
זה ייצג קפיצת מדרגה משמעותית עבור היצרנית "לגונדה", בהתחשב בכך שהדגם הקודם, ה"לגונדה 11.1", יוצר ב-745 יחידות.
מנוע קדמי – אורכי מתוצרת "לגונדה".
דגם 2 מושבים – קבריולה.
דגם 4 דלתות – קבריולה.
לגו מלחמת הכוכבים: סאגת הסקייווקר הוא משחק הרפתקאות-פעולה שמבוסס על לגו מלחמת הכוכבים משנת 2022 שפותח על ידי Traveller's Tales ופורסם על ידי האחים וורנר.
זהו המשחק השישי בסדרת משחקי הווידאו לגו מלחמת הכוכבים של TT Games.
המשחק מתאים את כל תשעת הפרקים בסדרת הסרטים של מלחמת הכוכבים, עם דמויות נוספות המבוססות על סרטים אחרים של מלחמת הכוכבים וסדרות טלוויזיה שפורסמו כ-DLC.
הוא קיבל ביקורות חיוביות מהמבקרים, עם שבחים על הגרפיקה, ההומור, הקרב והעיצוב שלו, אם כי הייתה ביקורת קלה שכוונה לתוכן הצד המוגזם שלו, לבעיות טכניות ולהיעדר שיתוף פעולה מקוון.
המשחק מכר יותר מ-3.2 מיליון עותקים תוך שבועיים מיציאתו.
בניגוד לרוב משחקי הווידאו של לגו בהם השחקנים היו צריכים להתקדם בסיפור בסדר ליניארי, השחקנים יכולים לבחור להתחיל את המשחק מכל אחת משלוש הטרילוגיות של סאגת הסקייווקר ולהשלים אותן בכל סדר שירצו.
לכל פרק יש חמש משימות סיפור עיקריות, הכוללות 45 רמות, בניגוד לשש רמות לכל פרק במשחקים הקודמים.
יש גם שלבים מוקדמים קצרים בין חמש הרמות העיקריות שמקדמות את הסיפור קדימה אבל לא כוללות פריטי אספנות כמו minikits או True Jedi.
הקרב שופץ מהכותרים הקודמים, כמו חובבי חרב אור שמשתמשים כעת במגוון שילובים עם התקפות קלות, התקפות כבדות ומהלכי כוח, ודמויות מפוצצות בעלות מצלמה מעל הכתף.
המשחק כולל 380 דמויות שניתן לשחק בהן, לא בהכרח מוגבל לתשעת סרטי סאגת סקייווקר.
לגו מלחמת הכוכבים: סאגת סקייווקר אינה כוללת כלי להתאמה אישית של דמויות בניגוד להרבה משחקי וידאו קודמים של לגו.
המשחק כולל גם Mumble Mode, תכונה נוספת המאפשרת לשחקנים לעבור בין משחק הקול המקורי של המשחק לבין הדמויות ממלמלות ורוטנות, בדומה לסגנון של משחקי וידאו ישנים יותר של לגו.
דיסני ולוקאספילם לא שיתפו פרטים משמעותיים על עלייתו של סקייווקר עם צוות המשחק לפני יציאת הסרט לאקרנים.
בינתיים, TT Games עבדו על היבטים אחרים של המשחק עד ש-Lucasfilm שיתפו פרטים נוספים.
המשחק פותח במנוע החדש של Traveller's Tales, NTT
ב-20 בינואר 2022, דו"ח שפרסם "Polygon" פירט את כמות המשבר שהתרחשה מאז שהמשחק החל בפיתוח בסוף 2017, כולל עשרות אנשים בתוך החברה שהיו מסוכסכים עם ההנהלה, בגלל הבעת תסכול על לוחות זמנים צפופים, המשבר של החברה.
בנוסף, השימוש ב-NTT היה שנוי ביותר במחלוקת בחברה, שכן עובדים רבים דחפו להשתמש במקום זאת ב-Unreal Engine.
NTT התברר כקשה להפליא לשימוש, עם כמה אנימציות שלקח שעות יותר להפיק ממה שהן עשו במנוע הישן.
כתוצאה מכך, לגו מלחמת הכוכבים: סאגת הסקייווקר יהיה בסופו של דבר המשחק היחיד שפותח על ידי Traveller's Tales ב-NTT, והחברה החליטה להשתמש ב-Unreal Engine בהמשך לפרויקטים העתידיים שלה.
כמו בלגו מלחמת הכוכבים: הכוח מתעורר, גם בלגו מלחמת הכוכבים: סאגת סקייווקר המדובבים הם השחקנים המקוריים מהסרטים וסדרות הטלוויזיה של מלחמת הכוכבים.
המשחק גם מסמן את קרדיט המשחק האחרון של טום קיין, עקב פרישה כפויה בעקבות השבץ שלו בנובמבר 2020.
לגו מלחמת הכוכבים: סאגת סקייווקר נוסה לראשונה בפיתוח על ידי עורך הסאונד של לוקאספילם מתיו ווד בחגיגת מלחמת הכוכבים בשיקגו.
טריילר הכרזה הוקרן בבכורה בכנס E3 2019 במהלך מסיבת העיתונאים של מיקרוסופט.
טריילר שני שמציג סצנה אחת מכל תשעת הסרטים יצא ב-20 בדצמבר, במקביל ליציאתו של The Rise of Skywalker.
ב-7 במאי 2020, תאריך השחרור נחשף כ-20 באוקטובר 2020 באמצעות טריילר שפורסם בערוץ היוטיוב הרשמי של Star Wars.
באותו יום הסרטון המקורי הפך לפרטי והועלה סרטון חדש, בו נקטע תאריך היציאה.
ב-2 באפריל 2021, הוכרז שהמשחק נדחה, ללא חלון שחרור נוסף.
ב-25 באוגוסט 2021, במהלך Gamescom, יצא טריילר משחק שני יחד עם ההכרזה שהמשחק יצא בתחילת 2022. ב-20 בינואר 2022 יצא טריילר למשחק, שחשף רשמית את תאריך ההשקה כ-5 באפריל 2022.
המשחק מכר יותר מ-3.2 מיליון עותקים תוך שבועיים מיציאתו, מעל המכירות העולמיות של כל ההשקות הקודמות של משחקי הקונסולות של לגו
לגו שר הטבעות הוא משחק וידאו הרפתקאות בנושא לגו שפותח על ידי TT Games.
המשחק יצא ל-נינטנדו 3DS, נינטנדו DS, PlayStation Vita, Microsoft Windows, Wii, פלייסטיישן 3 ו-Xbox 360. גרסת OS X של המשחק, שפורסמה על ידי Feral Interactive, יצאה לאור ב-21 בפברואר 2013.
המשחק מבוסס על טרילוגיית סרטי שר הטבעות, והוא עוקב אחר קווי העלילה המקוריים, בסגנון הומורסיטי, של אחוות הטבעת, שני הצריחים ושיבת המלך, המשחק מעביר את השחקנים דרך אירועי הסרטים האפיים, "בצורה מלאת הומור ובסגנון הנהדר של משחקי לגו".
המשחק משתמש במוזיקה ובקטעי קול שנלקחו משלושת הסרטים.
החברה המפתחת Traveller's Tales הצהירו שיפחיתו את הומור הסלפסטיק שנמצא בכותרים רבים אחרים של משחקי לגו.
המשחק עוקב אחר האירועים בסרטים; עם זאת, כמו סדרת לגו מלחמת הכוכבים, כמה סצנות מהסרטים שונו כדי להיות יותר ידידותיות למשפחה או כדי לספק הקלה קומית לשחקן.
ב-1 בינואר 2019, כל המכירות הדיגיטליות של המשחק הופסקו.
זה הפך רשמי כמה ימים לאחר מכן על ידי המוציאים לאור האחים וורנר.
המשחק נוסף מאוחר יותר לסטים ב-27 באפריל 2020, והוא הגיע לקונסולת Xbox One לסדרות X ו-S ב-16 בנובמבר 2021.
במהלך המשחק, שחקנים יכולים לאסוף ולהשתמש בפריטים קסומים, כגון האור של אארנדיל, חבל אלפים ומגוון רחב של חרבות, קשתות, כלי נשק ושריונות מהסרטים.
לדמויות במשחק יש מגוון יכולות, כמו היכולת להאיר מקומות חשוכים (פרודו, גנדלף, רדאגסט וסרומן) והיכולת להיות מושלך אל עבר חפצים ומקומות (גימלי וגלוין).
לכל דמות יש מלאי משלה, שבדרך כלל מכיל כלי נשק ופריטי הרפתקה.
לדמויות מסוימות יש פריטים עם יכולות שבלעדיות לדמויות או רק למספר קטן של דמויות.
יש גם מלאי המשותף לכל הדמויות, הכולל את כל פריטי המיתריל, פריטים הנמצאים ברחבי העולם הפתוח ובמשימות, שבכולן יש מגוון גדול של כלי נשק ויכולות.
למשחק יש בסך הכל 18 שלבים (לא כולל שלב בונוס בסיום), כמו גם סוף נסתר, שנחשף לאחר השלמת 100% מהמשחק.
במערכת הלחימה של המשחק, השחקן תוקף את אויביו על ידי שימוש בכלי נשק פשוטים או בירי של חצים או קסמים, כשהשחקן או לוחץ על כפתור ההתקפה או מכוון.
עם זאת, אם גם השחקן וגם האויב משתמשים בחרבות, הם עשויים להיכנס למצב לחימה קצר בחרבות בו השחקן לוחץ על כפתור הלחימה כמה פעמים.
במהלך המשחק, חלקים מסוימים מהשלבים וגם מהעולם הפתוח ניתנים למעבר או להשלמה רק על ידי שימוש בפריטים מסוימים או ביכולות מיוחדות.
יכולות כגון דיג, ירי בקשת, איסוף מים, חומר נפץ, אי נראות, שבירת לבני לגו של מורדור, אור וקפיצה לגובה.
בעולם הפתוח של המשחק, השחקן, ששולט ב-2 דמויות הניתנות להחלפה, יכול לחקור בחופשיות את עולם המשחק, המשתרע על פני כל הארץ התיכונה חוץ מיער-אופל והאדמות שמדרום למורדור (הרד).
בעוד ששחקנים משוטטים בעיקר ברגל, יש להם אפשרות להשתמש ב-"Fast Travel", אשר משגר את השחקן לכל מקום בו הוא היה ומאפשר לשחקן לשנות בין יום ללילה.
במקומות ספצייפים במשחק ניתנת לשחקן אפשרות לרכב על סוסים.
בחלקים מהמפה, ישנם כמה מקומות בולטים, כגון יצירת דמות מותאמת אישית במעון באג שבפלך, המאפשרת לשחקנים ליצור דמויות מותאמות אישית, והנפח בברי, שמייצר פריטים באמצעות לבני מיתריל שהשחקן מוצא ברחבי העולם.
בזמן שיטוט בעולם הפתוח, השחקן יכול לקנות חלק מהדמויות על ידי מציאתן ברחבי הארץ התיכונה, הבסתן בקרב, ואז קנייתן עבור מספר משתנה של סמנים.
עבור דמויות אחרות, השחקן צריך להשלים פאזלים כדי למצוא את אסימוני הדמות שלהם, ובשלב זה ניתן לקנות אותם דרך מסך בחירת דמות.
ישנן גם משימות צד שונות הפזורות ברחבי הארץ התיכונה, אשר בדרך כלל בסופן השחקן מוצא פריט מיוחד.
עם מציאת הפריט, השחקן מתוגמל בדרך כלל באמצעות תוספות, המעניקות לשחקן חיזוקים מיוחדים.
כמו כן, ברחבי הארץ התיכונה פזורים שרטוטים, לבני מיתריל ופריטי אספנות אחרים.
יש יותר מ-80 דמויות שניתן לשחק בהן, ביניהן פרודו באגינס, גנדלף, לגולאס ורבים אחרים שאפשר לגלות ולקנות, ואפילו תום בומבדיל, דמות שמופיעה בספרים אך לא בטרילוגיית הסרטים.
השחקן יכול גם ליצור דמויות משלו, על ידי נסיעה להוביטון וכניסה לבית ההוביט עם הדלת הירוקה, ביתם של פרודו ובילבו, מעון באג.
עלילת המשחק עוקבת אחר אותם קווי עלילה של טרילוגיית הסרטים, שר הטבעות: אחוות הטבעת, שני המגדלים ושיבת המלך.
עם זאת, מפתחי המשחק שינו כמה מקווי העלילה כדי להתאים את האירועים למספר המוגבל של שלבי המשחק.
קטעים מרכזיים שוחזרו מהסרטים, כמו הסצנות ממכרות מוריה.
לכל דמות יש לפחות יכולת מיוחדת אחת.
ככל שהעלילה מתקדמת, הדמויות יכולות להוסיף פריטים וכלי נשק חדשים למלאי שלהן, ובכך להוסיף אלמנטים של משחקי תפקידים למשחקי הלגו המסורתיים.
המשחק לא שוחרר עבור Wii U כי לגו, TT Games ונינטנדו היו עסוקים בהשלמת המשחק לגו אנדרקאבר, שכבר איחר מבחינת לוחות הזמנים של החברות.
גרסת ה-Wii לאירופה נדחתה ל-30 בנובמבר.
המשחק שוחרר גם עבור iOS ב-20 באוקטובר 2013. המשחק ברובו זהה, עם שינויים קלים.
בדומה ללגו באטמן 2: DC גיבורי על, לגו שר הטבעות כולל דמויות שמדברות.
זה הופך אותו למשחק הלגו השני שמציג דיאלוג ממשי, המשחק השלישי הוא לגו אנדרקאבר.
עם זאת, הדיאלוג בלגו שר הטבעות נלקח ישירות מהסרטים בניגוד לשניים האחרים, שכללו גם שמע מקורי.
קולות נוספים במשחק סופקו על ידי אריק ארטל, סטיבן בלום, קאם קלארק, כריס אדגרלי, קיירן אליוט, גדעון אמרי, קריספין פרימן, בוב ג'ולס, טום קיין, ג'ניפר טיילור לורנס, יורי לואנטל, ג'ים מסקימן, נולאן נורת', ליאם אובריאן, ג'ון אולסון, ג'ים פידוק, אלייזה שניידר, קית' סרבאג'קה, פרד טטאסקיורה, אנה ווצ'ינו והיינדן וולץ '.
לגו שר הטבעות משלים את האוסף של לגו שר הטבעות.
מי שהזמין את המשחק מראש קיבל את המשחק עם דמות לגו של אלרונד עם קוד להזין בדף הבית של המשחק עבור טפט וסרטון עיצוב.
לגו באטמן 2: DC גיבורי על כלל טריילר למשחק.
גרסת דמו שוחררה עבור Microsoft Windows, נינטנדו 3DS ו-Xbox 360. עם השחרור, גרסת ה-Xbox 360 הוחזרה לאחר שחלק מהדיסקים שנשלחו הכילו את גרסת הדמו ולא הגרסה המלאה של המשחק.
המשחק היה משחק הווידאו האחרון של לגו שיצא ב-Wii, כמו גם משחק הווידאו הראשון של שר הטבעות שהיה זמין בקונסולות נינטנדו, סוני ומיקרוסופט מאז שר הטבעות: העידן השלישי.
ללגו שר הטבעות יש ארבע חבילות של תוכן נוסף להורדה (DLC), שהיו זמינות יחד עם ההזמנה המוקדמת של המשחק.
הראשון כלל את סמאיגול (לפני שהושחת והפך לגולום), סאורון בצורתו "הנאה" מהעידן השני (אנאטר), ועוד כשלוש דמויות, השני כלל דמויות כמו מיני בלרוג ופיראט מאומבר שבהרד.
השלישי כלל רק פריטים, כגון שלושת טבעות העלפים, והרביעי כלל גרסה מיוחדת של פראמיר והאנשים המתים מההר.
אין דרך לקנות את ה-DLC לגרסת המחשב של המשחק.
לגו שר הטבעות זכה לביקורות יחסית חיוביות מהמבקרים.
המבקרים נהנו בעיקר מהסיפור, ההומור והמראה המבוסס על טרילוגיית הסרטים שר הטבעות של פיטר ג'קסון.
ב-GameRankings ניתן למשחק ציון של 82% על סמך 12 ביקורות.
עם זאת, גרסת הפלייסטיישן ויטה זכתה בעיקר לביקורות שליליות.
המשחק כולל משחק דומה לכותרי לגו אחרים, כגון Lego Star Wars: The Complete Saga ו-Lego Batman 2: DC Super Heroes, לסירוגין בין רצפי הרפתקאות אקשן שונים ותרחישי פתרון חידות.
גרסת Nintendo Switch שוחררה ב-8 באוקטובר 2021.
קו העלילה של המשחק משלב גיבורים שונים מיקום מארוול המאחדים כוחות כדי לסכל את התוכניות של דוקטור דום ולוקי, שגם גייסו מספר נבלים לסייע להם, ומבקשים לכבוש את כדור הארץ באמצעות קרן האבדון, מכשיר שנבנה מרסיסי הלוח של הגולש הכסוף הנקרא "לבנים קוסמיות".
Lego Marvel Super Heroes קיבל ביקורות חיוביות בדרך כלל, והוא כרגע משחק הווידאו הנמכר ביותר של לגו בכל הזמנים.
ספין-אוף בשם Lego Marvel's Avengers שוחרר ב-26 בינואר 2016, וסרט המשך בשם Lego Marvel Super Heroes 2 שוחרר ב-14 בנובמבר 2017.
המשחק תורגם גם לעברית, והופץ בישראל על ידי חברת הד ארצי מולטימדיה.
שני משחקי המשך, לגו מרוצים 2 ו-Drome Racers, פותחו על ידי חברת Attention to Detail והופצו על ידי לגו מדיה ב-2001 ו-2002 בהתאמה.
ב-2023, למעלה משני עשורים לאחר יציאת המשחק, יצא לאור משחק בשם Lego 2K Drive, אף הוא משחק נהיגה המתרחש בעולם של זיכיון "לגו".
המשחק מציג עלילה פשוטה למדי, ובמסגרתה השחקן נכנס לנעליו של נהג מרוצים המעוצב כ"איש לגו" השואף להיות אלוף המרוצים של עולם הלגו.
בתחילת המשחק, השחקן נדרש לבנות פרופיל נהג הכולל אווטאר הניתן להתאמה אישית מלאה (פנים, תלבושת, כובע וכו') ומכונית מרוץ, הניתנת אף היא לבנייה והתאמה אישית תוך שימוש במגוון ערכות של קוביות לגו ואביזרים מיוחדים.
השחקן יכול לקחת את מכוניתו החדשה ל"נסיעת מבחן", או להתחרות איתה באחד ממצבי המשחק הזמינים: המצב העלילתי המכונה "מרוץ במעגל", "מרוץ יחיד", "מרוץ על זמן" או "תחרות".
כל אבן חיזוק כזו ניתן לשפר עד 3 פעמים על ידי איסוף אבנים לבנות, שלעיתים פזורות במקומות קשים להגעה או בדרכי קיצור שלא מסומנות בהכרח על המפה.
חלק מדרכי הקיצור חבויות מאחורי דלתות ועל השחקן לגלות כיצד לפתוח אותן (לדוגמה, ירי בתותח או בזרם חשמלי).
במסגרת המצב העלילתי של המשחק, נדרש השחקן להתחרות בשישה פרקים המכונים "מעגלים" (Circuits) כאשר כל פרק כזה מונה 3 מסלולים.
כל מעגל מארח "אלוף" משלו, בעל מכונית מיוחדת, שמשתתף בכל מסלולי המירוץ של אותו מעגל ונחשב ל"בוס" של אותו המעגל.
לבד מה"אלוף", השחקן מתחרה גם כנגד 4 נהגים נוספים המשתנים בהתאם לפרק.
על מנת לפתוח את הפרק הבא, השחקן נדרש להשיג לאורך מסלולי המירוץ ניקוד כולל הממקם אותו באחד משלושת המקומות הראשונים, כאשר שחקן שמנצח את הפרק במקום הראשון יזכה בערכת הלגו שבאמצעותה ניתן להרכיב את המכונית המיוחדת של אותו האלוף.
מעגל 1: האלוף הוא קפטן אדום-זקן (Captain Redbeard), והמסלולים הם "גראנד פריקס מלכותי", "מרוץ ביער האפל", "מרתון ירח מגמה" ו"הרפתקה במסלול מדברי".
מעגל 2: האלוף הוא מלך קהוקא (King Kahuka) והמסלולים הם: "מסלול שבטי האיים", "הרפתקה בעמק האמזונות", "דרך כוכב הקרח" ו"מסלול דרך המלך".
מעגל 3: האלוף הוא בזיל אדון העטלפים (Basil the Batlord) והמסלולים הם "מסלול בלהות", "מעבר גולגולות הפירטים", "מסלול הרפתקה במקדש" ו"מסלול אסטרואיד חייזרי".
מעגל 4: האלוף הוא בני ברק (Johnny Thunder) והמסלולים הם "הרפתקה במסלול מדברי", "מרתון ירח מגמה", "מרוץ ביער האפל" ו"גראנד פריקס מלכותי".
המסלולים הם למעשה תמונות מראה של המסלולים בפרק הראשון.
מעגל 5: האלוף הוא בארון פון בארון (Baron von Baron) והמסלולים הם "מסלול דרך המלך", "דרך כוכב הקרח", "הרפתקה בעמק האמזונות", ו"מסלול שבטי האיים".
המסלולים הם למעשה תמונות מראה של המסלולים בפרק השני.
מעגל 6: האלופה היא עש צועניה (Gypsy Moth) והמסלולים הם "מסלול אסטרואיד חייזרי", "מסלול הרפתקה במקדש", "מעבר גולגולות הפירטים" ו"מסלול בלהות".
המסלולים הם למעשה תמונות מראה של המסלולים בפרק השלישי.
האלופים (וכן יתר המתחרים) נשלטים על ידי בינה מלאכותית, כאשר לכל אלוף יש טקטיקת משחק מיוחדת משלו, כך שעל השחקן ללמוד אותה ובכך המשחק מעודד את השחקן לפתח אסטרטגיית משחק עבור כל פרק.
שחקן שהצליח לנצח את כל המסלולים הקודמים, פותח את מסלול הגמר, "תחרות עיר החלל" שם עליו להביס את אלוף מרוצי הלגו "מתחרה החלל" (Rocket Racer) על מנת להפוך לאלוף המרוצים החדש.
נוסף למסלולי המצב העלילתי ומסלולי "מרוץ יחיד", בו השחקן יכול לשחק במסלולים בודדים ללא קשר לעלילת המשחק, קיים מצב משחק נוסף בשם "מרוץ על זמן".
במסגרת מצב משחק זה השחקן מתחרה נגד הולוגרמה בשם ורוניקה וולט, ומטרת המשחק במצב זה הוא להשיג את זמן הסיום הקצר ביותר ככל האפשר.
שחקן שירצה להתחרות במסלול בו התחרה בעבר, יידרש להתחרות גם בורוניקה וגם בהולוגרמה שלו עצמו המחקה באופן מדויק את הנהיגה שלו בניסיון הקודם.
שחקן שמצליח לנצח את ורוניקה בכל המסלולים מקבל את הרכב המיוחד שלה.
כמו כן קיים מצב משחק נוסף המכונה "תחרות", ובו שחקן יכול להתחרות כנגד שחקן אחר על אותו המחשב במסך מפוצל.
את הרעיון מאחורי המשחק - משחק מרוצים בסגנון לגו בו השחקן בונה מכונית מרוץ משלו תוך שימוש בקוביות לגו - הגה לראשונה מייסד חברת High Voltage Software, קרי ג'יי.
לאחר שנה של פיתוח עצמאי, פנתה אליו חברת "לגו מדיה" ושכרה אותו על מנת לפתח את המשחק תוך שיתוף פעולה עם חברות נוספות בתאגיד "לגו".
במסגרת עיצוב המשחק, נשלחו אל המפתחים מספר רב של מודלים תלת-ממדיים של "אנשי לגו" וקוביות לגו, מסמכים, ותמונות תיעוד שונות מקו המוצרים של "לגו", שבסופו של דבר בחרו לעצב את המשחק תוך שימוש בערכות "פיראטים", "חלל", "הרפתקה" ו-"טירות".
כמו כן, בחר צוות הפיתוח את דמויות הלגו אותן אהבו במיוחד, והקדישו זמן לחקור את הרקע העלילתי שלהם על מנת "לתפור" אותן לשלבי המשחק.
המפתחים בחרו במספר דמויות מהעולם הבדיוני של "לגו" כך שישמשו כ"בוסים" של פרקי המשחק, בעוד שהיתר שימשו כמתחרים "רגילים".
בנוסף לכך, נאלצו המפתחים "להמציא" שתי דמויות שלא היו קיימות עד כה בעולם הלגו - אלו של "מתחרה החלל" ו"ורוניקה וולט".
צוות הפיתוח שקד במשך שנה על מנגנון הבנייה וההתאמה האישית של המכוניות.
המתכנת הראשי של החברה, דווייט לוצ'סטר, פיתח נוסחה בה מעצבי המשחק השתמשו על מנת ליצור אלמנטי לגו בודדים במשחק שישמשו את השחקן לצורך בניית המכונית.
קוביות הלגו הזמינות לשחקן נבחרו מתוך מבחר של מאות פריטי לגו שנסקרו על ידי צוות הפיתוח, נבחרו על פי מראם החיצוני, ונבחנו על מנת לדעת האם הן מתאימות לאלגוריתם של לוצ'סטר.
כמו כן, פותח מנגנון לפיו כמות קוביות הלגו שעל הרכב תשפיע על הפיזיקה שמאחורי הנהיגה ברכב - המהירות המקסימלית שלו, אופן וקלות השליטה ברכב, ותאוצתו.
מנגנון זה נבחר על פני מנגנונים מורכבים יותר עקב התאמה לקהל היעד הצעיר של השחקנים.
המפתחים תכננו לשלב גם מנגנון "התפרקות" של הרכב כך שפגיעות שונות בו יגרמו להתנתקות של קוביות מהרכב, אך זנחו את הרעיון כיוון שהוא "הציב יותר מדי בעיות מכדי להפוך לאפשרי".
מנגנון דומה בסופו של דבר שולב ב"לגו מרוצים 2".
תצוגה מקדימה של המשחק הייתה זמינה בתערוכת E3 של 1999, טרם יציאתו הרשמית.
גרסת המחשב של המשחק זכתה לביקורות חיוביות למדי, כאשר ממוצע הביקורות עומד על 75% באתר GameRankings.
גרסאות הפלייסטיישן והנינטנדו 64, שיצאו מספר חודשים מאוחר יותר, זכו לביקורות מעורבות וממוצע הביקורות באתר GameRankings עומד על 63% ו-66% בהתאמה.
הגרפיקה של המשחק זכתה ברובה לשבחים על ידי המבקרים.
באתר GameSpot נאמר כי כל אלמנט גרפי בגרסת המחשב "נראה בהיר, צבעוני ונקי" כשמשחקים במצב מואץ בתלת מימד, אם כי צוין כי הטקסטורות עבור המודלים היו "מינימליות".
באותו אתר נטען כי עיצוב המסלולים בגרסת הנינטנדו הוא "חדשני וחמוד", וכי למסלולים ולרקעים יש "מראה קצת אמיתי" שמקל על הזיהוי היכן השחקן צריך לנסוע.
וורד מאתר IGN שיבח את אנימציות הרקע של גרסת המחשב, וקבע כי הן לא רק "מוסיפות לאווירה של המשחק, אלא גם משפיעות על האופן שבו הוא משוחק".
עם זאת, כמה מבקרים מתחו ביקורת על ביצועי המשחק, כאשר סם בישופ מ-IGN טען כי זמני טעינת השלבים בגרסת הפלייסטיישן הם "נוראיים", וכריס צ'רלה ממגזין NextGen כינה את קצב הפריימים של גרסת הנינטנדו "איטי להחריד".
לעומת זאת, ויני אימפריו מ-IGN כינתה את קצב הפריימים של אותה גרסת קונסולה "עקבית, אם לא חלקה לחלוטין".
מנגנון בניית המכוניות זכה לביקורות מעורבות.
צ'רלה מ-NextGen טען כי מנגנון הבנייה ונסיעת המבחן היה "כיפי במיוחד", במיוחד לאור העובדה שאופן הבנייה משפיע על ביצועי הרכב, ווורד מ-IGN טען כי האופן שבו מכוניות חדשות וחלקים חדשים נפתחים עבור השחקן עם התקדמות העלילה הוא "ממכר".
עם זאת, בן סטאל מ-GameSpot כינה את מערכת הבנייה של המשחק לא ידידותית, והצהיר כי לשחקן "עדיף פשוט להישאר עם אחד מרכבי ברירת המחדל".
אימפריו מ-IGN טען כי השליטה ברכבים "הדוקה להפתיע", וטען כי בקרי השליטה בגרסת הנינטנדו 64 אינטואיטיביים למדי.
לעומת זאת, ב-NextGen נטען כי רוב המכוניות מרגישות כבדות ביותר, דבר הפוגם בחוויית הנהיגה.
וורד שיבח את מערכת "אבני החיזוק", כינה אותה די מגניבה, כמו גם הצהיר שהאבנים הלבנות איתן ניתן לשפר את אבני החיזוק מוסיפות "אסטרטגיה חדשה למשחק".
סטאל לעומתו כינה את המערכת "עלובה ביותר".
המבקרים גם מתחו ביקורת על המצב מרובה המשתתפים במשחק, כאשר וורד כינה את מצב המסך המפוצל "פשוט", ובמגזין Electronic Gaming Monthly נטען שהיעדר אפשרויות נוספות למצב מרובה משתתפים (באונליין למשל) פוגע באורך החיים של המשחק.
משחק ההמשך, לגו מרוצים 2, הוצג לראשונה בתערוכת E3 שהתקיימה במאי 2001 ויצא לאור בספטמבר אותה השנה.
המשחק פותח על ידי סטודיו Attention to Detail, ועלילתו ממשיכה מאותה הנקודה בה המשחק הקודם הסתיים וסובבת סביב ניסיונו של "מתחרה החלל" לתבוע חזרה את תואר אלוף המרוצים.
המשחק זכה לביקורות פושרות יותר, ותואר כשילוב בין "לגו מרוצים" הראשון לבין משחק המרוצים Rollcage, משחק נוסף שפותח על ידי Attention to Detail.
לגו מלחמת הכוכבים: מעשיות מבעיתות הוא ספיישל טלוויזיוני מונפש אמריקאי, שמבוסס על זיכיון המדיה "מלחמת הכוכבים".
הספיישל הופק על ידי Lucasfilm Animation וקבוצת לגו בשיתוף עם אטומיק קרטונס.
בדומה לספיישל הקודם שלהם, "לגו מלחמת הכוכבים: ספיישל חגיגי", הוא בוים על ידי קן קנינגהם על פי תסריט שנכתב על ידי דייוויד שייני.